Radosalići
<s>Radosalić je jedno od najraširenijih prezimena sa kraja XIV i tokom XV stolječa u dubrovačkom zaleđu, na teritoriji Bosne i Hercegovine.</s><s>Zbog tog mnoštva ono je očiti primjer koji polazuje upotrebu prezimena u srednjem vijeku samo kod jedne generacije.</s><s>Prezime je izvedeno od imena Radosav (Radoslav).</s><s>Po pronađenom i očuvanom broju primjera, prvenstveno u dubrovačkim izvorima, mogu se pratiti na desetine osoba XIV i XV stoljeća koje ovo prezime koriste samo za svog života.</s>

<s>Mnogi od njih žive i u isto vrijeme, nisu svi međusobno srodnici jedni drugima, izvjesno je da mnogi od njih i ne znaju jedni za druge, i što je najvažnije, njihovi nasljednici ne nose prezime Radosalić.</s>

<s>U srednjem vijeku praksa i običaji između polova bili su na strani muškaraca.</s><s>Ženskim osobama nisu dodijeljivana izvedena prezimena, već im se uz ime samo spominjalo ko im je otac.</s><s>Žene nisu imale izvedeno ime ni poslije udaje, pa ni poslije smrti supruga, nego su se dodatno obilježavale imenom oca ili supruga.</s><s>I na području Dubrovnika to je bilo uobičajeno.</s><s>Kod promjena muža djeca su nosila različita prezimena.</s>

<s>U drugoj polovini XV stoljeća pojavljuje se linija Radosalića koja se ustalila i koju nije moguće dovesti sa Stipkom Radosalićem čije se ime pojavljuje na stećku u nekropoli na Premilovom polju kod Ljubinja.</s>

<s>Vlastela i vlasteličići 
Radosalića nema u vladarskim lozama, kao ni među najkrupnijim predstavnicima vlastele.</s><s>Prikupljeni podaci govore o županu Radoju Radosaliću (1392-1395) kao svjedoku u povelji kralja Stjepana Dabiše (danas u Britanskom muzeju) i njegovom imenjaku knezu Radoju Radosaliću (1399-1404, takođe svjedoku na kraljevskom dokumentu.</s>

<s>Knez Vučina Radosalić, kneževi braća Radoje i Juraj Radosalić Vladimirić, inače sinovi Radosava Vladimirića i knez Juraj Radosalić bili su na dvoru vlastele Pavlovića nisu sinovi istog oca niti međusobni srodnici.</s><s>Među ljudima vojvode Radoslava Pavlovića su Butko Radosalić i Miloš Radosalić.</s>

<s>Uz vojvodu Sandalja Hranića Kosaču bili su Ostoja Radosalić i Mileta Radosalić porijeklom iz Uskoplja kod Trebinja.</s>

<s>Uz vojvodu Stjepana Vukčića Kosaču povezan je Obrad Radosalić, jedan od najjačih trgovaca među Radosalićima iz Goražda i Ostoja Radosalić.</s>

<s>Vlasi 
Značajnu skupinu Radosalića čine vlasi.</s><s>Neki od njih u dokumentima nose samo uopštenu vlašku oznaku, a neki i informaciju više - pripadnost vlaškoj skupini, konkretan katun, seniora, a poneki i gdje je katun smješten.</s>

<s>Stočari i trgovci stokom 
Čuvanje stoke, njen uzgoj, hranjenje i tovljenje bio je predmet sporazuma između Dubrovčana i njihovog zaleđa tokom srednjeg vijeka.</s><s>Predmet ugovora bila je svakovrsna stoka.</s><s>U ugovorima ove vrste spominju se brojni Radosalići, najviše sa područja Popova polja i Trebinja.</s><s>U trgovini stokom spominju se brojni Radosalići.</s>

<s>Trgovci 
U prvoj polovini XV stoljeća spominje se na stotine trgovaca iz Goražda, Foče, Cernice, Drijeva, Olova, Tjentišta i drugih gradova koji su obavljali trgovinu sa Dubrovnikom.</s><s>Broj Radosalića je znatan.</s>

<s>Sluge i šegrti 
Sluge, osobe koje se pojavljuju u ugovorima o najmu na određeno vrijeme u Dubrovniku, i šegtri, osobe koje su izučavali jedan od zanata, predstavljaju brojnu skupinu osoba sa prezomenom Radosalić.</s>

<s>Razbojnici 
U pljačkam kao optuženi susreću se predstavnici svih društvenih slojeva.</s><s>Mežu njima su i braća Milatko i Milorad Radosalić, Radelj Radosalić iz Ledenice, Radik Radosalić iz Sutorine, Dobre Radosalić koji se pominje u okolini Gacka i Trebinja, braća Mileta i Mikaš iz Taleži kod Trebinja, Radašin Radosalić iz Foče.</s>

<s>Ostali 
Bogun i Obrad Radosalić, možda braća, postali su 1386. god. dubrovački građani, a jedan broj Radosalića u dokumentima se pojavljuju kao jamci.</s>

<s>Radosalići u Dubrovniku 
Dobrulj Radosalić je mlinar, dok je Ratko Radosalić iz Popova izrađivao žrvnjevenje za mlinove, a Radoje Radosalić se pojavljuje kao staklar.</s><s>Mnogi su nosači, krojači, zvonari, glasnici, državne sluge, drvosječe, mornari, bačvari, zavisni ljudi i kmetovi.</s><s>Radosalići se pojavljuju u Dubrovniku i kao trgovci, trgovci dućandžije, kreditori, jamci, pekari, stolari, znatan broj klesara, zlatari, suknači, tkači, vunari, obućari.</s><s>Postoje i primjeri Radosalića koji su predstavljali Dubrovačku republiku u gradovima Bosne.</s>

<s>Reference</s>

<s>Srednjovjekovna vlastela u BiH
Hum</s>

